Document ID: 32009R0649

KOMISJONI MÄÄRUS (EÜ) nr 649/2009,
23. juuli 2009,
millega kohandatakse teatavaid 2009. aasta püügikvoote nende ühest aastast teise ülekandmise tõttu
EUROOPA ÜHENDUSTE KOMISJON,
võttes arvesse Euroopa EÜ asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (1) ning eriti selle artikli 23 lõiget 4,
võttes arvesse nõukogu 6. mai 1996. aasta määrust (EÜ) nr 847/96, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel, (2) ning eriti selle artikli 4 lõiget 2,
ning arvestades järgmist:
(1)
Kui komisjon teeb määruse (EÜ) nr 2371/2002 artikli 23 lõike 4 kohaselt kindlaks, et liikmesriik on ületanud temale antud kalapüügivõimalused, teeb komisjon mahaarvamised kõnealuse liikmesriigi tulevastest kalapüügivõimalustest.
(2)
Määruse (EÜ) nr 847/96 artiklis 5 on sätestatud kriteeriumid ja tingimused, mille kohaselt komisjon võib selliseid mahaarvamisi teha.
(3)
Määruse (EÜ) nr 847/96 artikli 4 lõike 2 kohaselt võivad liikmesriigid paluda komisjonilt enne asjaomase kvoodi kohaldamise aasta 31. oktoobrit peatada maksimaalselt 10 % kvoodist ja kanda see üle järgmisse aastasse. Komisjon lisab asjaomasele kvoodile peatatud koguse.
(4)
Nõukogu 19. detsembri 2006. aasta määrusega (EÜ) nr 2015/2006, millega kehtestatakse 2007. ja 2008. aastaks EÜ kalalaevadele püügivõimalused seoses teatavate süvamere kalavarudega, (3) nõukogu 26. novembri 2007. aasta määrusega (EÜ) nr 1404/2007, millega määratakse kindlaks teatavate Läänemere kalavarude ja kalavarurühmade püügivõimalused ning nendega seotud tingimused 2008. aastaks, (4) nõukogu 20. detsembri 2007. aasta määrusega (EÜ) nr 1579/2007, millega määratakse kindlaks teatavate Musta mere kalavarude ja kalavarurühmade püügivõimalused ning tingimused 2008. aastaks, (5) ning nõukogu 16. jaanuari 2008. aasta määrusega (EÜ) nr 40/2008, millega määratakse 2008. aastaks kindlaks teatavate kalavarude ja kalavarurühmade püügivõimalused ning lisatingimused, mida kohaldatakse EÜ veed ning EÜ kalalaevade suhtes püügipiirangutega veed, (6) on kindlaks määratud teatavate kalavarude kvoodid 2008. aastaks ning täpsustatud, milliste liikide suhtes võib kohaldada määrusega (EÜ) nr 847/96 ette nähtud meetmeid.
(5)
Nõukogu 10. novembri 2008. aasta määrusega (EÜ) nr 1139/2008, millega määratakse 2009. aastaks kindlaks teatavate Musta mere kalavarude suhtes kohaldatavad püügivõimalused ning nendega seotud tingimused, (7) nõukogu 28. novembri 2008. aasta määrusega (EÜ) nr 1359/2008, millega kehtestatakse 2009. ja 2010. aastaks EÜ kalalaevadele püügivõimalused seoses teatavate süvamere kalavarudega, (8) nõukogu 28. novembri 2008. aasta määrusega (EÜ) nr 1322/2008, millega määratakse kindlaks teatavate Läänemere kalavarude ja kalavarurühmade püügivõimalused ning nendega seotud tingimused 2009. aastaks, (9) ning nõukogu 16. jaanuari 2009. aasta määrusega (EÜ) nr 43/2009, millega määratakse 2009. aastaks kindlaks teatavate kalavarude ja kalavarurühmade püügivõimalused ning lisatingimused, mida kohaldatakse EÜ vetes ning EÜ kalalaevade suhtes püügipiirangutega vetes, (10) on kindlaks määratud teatavate kalavarude kvoodid 2009. aastaks.
(6)
Mõningaid Ühendkuningriigile, Iirimaale ja Poolale 2009. aastaks eraldatud kvoote on kohandatud komisjoni 15. veebruari 2007. aasta määrusega (EÜ) nr 147/2007, millega kohandatakse teatavaid kalapüügikvoote aastateks 2007-2012 vastavalt nõukogu määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) artikli 23 lõikele 4, (11) ning komisjoni 3. juuli 2008. aasta määrusega (EÜ) nr 635/2008, millega kohandatakse Poolale Läänemeres (alarajoonid 25-32, EÜ veed) ajavahemikuks 2008-2011 eraldatavaid tursapüügikvoote vastavalt nõukogu määrusele (EÜ) nr 338/2008 (12).
(7)
Teatavad liikmesriigid on määruse (EÜ) nr 847/96 artikli 4 lõike 2 kohaselt esitanud enne 2008. aasta 31. oktoobrit taotluse peatada osa nende 2008. aasta kvootidest ja kanda need üle järgnevasse aastasse. Peatatud kogused tuleks kõnealuses määruses osutatud piires lisada 2009. aasta kvootidele.
(8)
Vastavalt määruse (EÜ) nr 847/96 artikli 5 lõikele 1 tuleks 2009. aasta riiklikke kvoote vähendada ülepüütud koguse võrra. Määruse (EÜ) nr 847/96 artikli 5 lõike 2 kohaselt tuleks 2009. aasta riiklike kvootide suhtes kohaldada kaalutud vähendamist sel juhul, kui 2008. aastal ületas teatavate määrustes (EÜ) nr 2015/2006, (EÜ) nr 1404/2007, (EÜ) nr 1579/2007 ja (EÜ) nr 40/2008 kindlaksmääratud kalavarude püük lubatavaid lossitavaid koguseid.
(9)
Teatavate liikmesriikide puhul on kohaldatav vähendamine suurem kui tema vastav 2009. aasta kvoot. Võttes arvesse määruse (EÜ) nr 2371/2002 artikli 23 lõikes 4 sätestatud eeskirju, pidades silmas liikmesriikide võrdset kohtlemist ning selleks, et aidata tõhusalt kaasa kalavarude kaitsele, kompenseerides eelmiste aastate ülepüügi võimalikult täies mahus, on asjakohane tagada, et ka niisugustel juhtudel arvataks maha täielik kogus. Järelikult ei tuleks kõnealuste liikmesriikide laevadel lubada 2009. aastal püüda asjaomaseid liike vastavates piirkondades ning järelejäänud mahaarvatavad kogused tuleks maha arvata järgnevatel aastatel. Seepärast peaks komisjon ülejäänud koguse määruse (EÜ) nr 2371/2002 artikli 23 lõikes 4 sätestatud korras maha arvama asjaomasest 2010. aasta kvoodist ning vajaduse korral järgnevate aastate kvoodist.
(10)
Liikmesriikidel tuleks siiski lubada kompenseerida ülejäänud mahaarvatavad kogused, omandades 2009. aasta jooksul asjaomase kalavaru täiendavad püügivõimalused kvootide vahetamise teel vastavalt määruse (EÜ) nr 2371/2002 artikli 20 lõikele 5 ning vältides sellega kõnealuste koguste mahaarvamist oma 2010. aasta või järgnevate aastate kalapüügivõimalustest.
(11)
Käesoleva määrusega ette nähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määrustega (EÜ) nr 1139/2008, (EÜ) 1322/2008, (EÜ) nr 1359/2008 ja (EÜ) nr 43/2009 kindlaks määratud kalapüügikvoote suurendatakse vastavalt I lisale või vähendatakse vastavalt II lisale.
2. Lõike 1 kohaldamine ei piira määrustes (EÜ) nr 147/2007 ja (EÜ) nr 635/2008 sätestatud vähendamisi.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. juuli 2009

Labels: 6